53 конкурсант араһынан алдағы этаптарҙы уңышлы үткән 31 педагог артабан “Оҫталыҡ класы” этабында көс һынашxadты. Белем биреү технологияларын (эффектив алымдарҙы, методтарҙы) тыңлауxadсылар алдында яҡлауҙан ғибәрәт ине был этап. Быйыл тәүге тапҡыр “уҡыусылар” ролендә Башҡорт дәүләт университеты һәм М. Аҡмулла исемендәге Башҡорт дәүләт педагогия университетының башҡорт филологияһы факультеты студенттары сығыш яһаны, конкурс этабы ла ошо уҡыу йорттарында ойошторолдо. Әйтергә кәрәк, тәжрибә ике яҡ өсөн дә отошло булды. “Уҡыусы” булып конкурсанттың һәр һорауына методик яҡтан дөрөҫ яуап бирергә әҙер ысын уҡытыусылар сығыш яһағанға ҡарағанда, әлбиттә, махсус әҙерлекһеҙ студенттар менән эшләү жюриға конкурсанттың белем һәм методик кимәлен дөрөҫ баһаларға ярҙам итте. Ике уҡыу йортоноң да студенттары был мөһим бурысҡа бик яуаплы ҡараны: һәр һорауға яуап биреп, конкурсантты күтәрмәләп ултырҙылар. Уларҙың әүҙемлегенән күп нәмә тора! Икенсе яҡтан, буласаҡ башҡорт теле һәм әҙәбиәте уҡытыусылары өсөн методик тәжрибә туплау бик ыңғай күренеш булды: иң-иң уҡытыусыларҙы күрҙеләр, улар менән бергә эшләнеләр, яңы һәм үҙенсәлекле технологиялар менән таныштылар.